               EURÓPSKA KOMISIA
            V Bruseli27. 7. 2017
            COM(2017) 403 final
            2017/0180(NLE)
            Návrh
            ROZHODNUTIE RADY
            o podpise Dohody medzi Európskou úniou a Barbadosom, ktorou sa mení Dohoda medzi Európskym spoločenstvom a Barbadosom o zrušení víz pri krátkodobých pobytoch

               DÔVODOVÁ SPRÁVA

               1.KONTEXT NÁVRHU

               Nariadením (EÚ) č. 610/2013 z 26. júna 2013
                  1
                (ďalej len zmena Kódexu schengenských hraníc) sa zmenil Dohovor, ktorým sa vykonáva Schengenská dohoda
                  2
               , nariadenie (ES) č. 562/2006
                  3
                (Kódex schengenských hraníc) a nariadenie (ES) č. 810/2009
                  4
                (vízový kódex) a okrem iného sa nanovo vymedzila koncepcia krátkodobého pobytu pre štátnych príslušníkov tretích krajín v schengenskom priestore. Od 18. októbra 2013 je maximálna povolená dĺžka pobytu pre štátnych príslušníkov tretích krajín, ktorí majú v úmysle cestovať na krátkodobý pobyt do schengenského priestoru, bez ohľadu na to, či majú vízovú povinnosť, alebo či sú od nej oslobodení, vymedzená na „90 dní v rámci akéhokoľvek 180-dňového obdobia“. Na rozdiel od vymedzenia, ktoré bolo v platnosti do 18. októbra 2013 (tri mesiace počas šesťmesačného obdobia odo dňa prvého vstupu), je táto nová koncepcia presnejšia, keďže sa dĺžka pobytu stanovuje v dňoch, a nie v mesiacoch. Okrem toho bol z vymedzenia vypustený pojem „odo dňa prvého vstupu“, ktorý bol zdrojom mnohých nejasností a otázok.

               Zmenou Kódexu schengenských hraníc sa zaviedli všetky potrebné zmeny v acquis EÚ v oblasti víz a hraníc, t. j. zmeny Dohovoru, ktorým sa vykonáva Schengenská dohoda, Kódexu schengenských hraníc, vízového kódexu a nariadenia (ES) č. 539/2001
                  5
               . Koncepcia krátkodobého pobytu je ale zakotvená aj v medzinárodných dohodách, ktoré uzavrela Európska únia. V dohodách o zrušení vízovej povinnosti s Antiguou a Barbudou
                  6
               , Bahamami
                  7
               , Barbadosom
                  8
               , Brazíliou
                  9
               , Mauríciom
                  10
               , Svätým Krištofom a Nevisom
                  11
                a Seychelami
                  12
                sa pri vymedzovaní trvania bezvízového pobytu stále odkazuje na predchádzajúce vymedzenie („tri mesiace počas šesťmesačného obdobia odo dňa prvého vstupu“
                  13
               ).

               Komisia 16. júla 2014 prijala odporúčanie na rozhodnutie Rady o poverení začať rokovania o zmene dohody o zrušení víz pri krátkodobých pobytoch medzi Európskou úniou a uvedenými krajinami
                  14
               , ktoré Rada prijala 9. októbra 2014
                  15
               . Účelom tohto rozhodnutia bolo zaviesť vo vzťahu k týmto siedmim krajinám nové vymedzenie krátkodobého pobytu, ako sa stanovuje v zmene Kódexu schengenských hraníc. Vymedzenie krátkodobého pobytu v dohodách o zrušení víz v dňoch namiesto mesiacov je navyše menej náročné z hľadiska overovania a vypočítavania elektronickými alebo IKT prostriedkami, a teda vhodnejšie pre centralizované systémy riadenia hraníc, akým je aj navrhovaný systém vstup/výstup (EES)
                  16
               .

               Komisia po poverení Radou začala rokovania o zmene dohôd o zrušení víz s danými siedmimi krajinami (Antigua a Barbuda, Bahamy, Barbados, Brazília, Maurícius, Svätý Krištof a Nevis a Seychely).

               Rokovania s Barbadosom sa 8. februára 2017 úspešne skončili parafovaním pozmeňujúcej dohody. Obidve strany sa dohodli na prijatí nového vymedzenia krátkodobého pobytu v celej dohode o zrušení víz medzi EÚ a Barbadosom. Dohoda navyše obsahuje niekoľko menších technických úprav (pozri ďalej), ale všetky zmeny sú z hľadiska cestujúcich zanedbateľné.

                  Osobitné postavenie Spojeného kráľovstva a Írska je zohľadnené v preambule dohody.

               2.PRÁVNY ZÁKLAD, SUBSIDIARITA A PROPORCIONALITA

               •Právny základ

               Dohoda si vyžaduje schválenie oboch zmluvných strán v súlade s ich príslušnými postupmi. Na strane Únie sa vyžaduje rozhodnutie Rady o podpise a uzavretí danej dohody.

               Návrh naň sa predkladá Rade, ktorá musí povoliť podpísanie dohody pozmeňujúcej Dohodu medzi Európskym spoločenstvom a Barbadosom o zrušení víz pri krátkodobých pobytoch.

               Dohodou sa zabezpečuje právny súlad, ako aj harmonizácia medzi členskými štátmi tým, že sa uplatňuje nové vymedzenie krátkodobého pobytu, ktoré sa stanovuje v zmene Kódexu schengenských hraníc a ktoré zaisťuje jednoznačný výklad pojmu „krátkodobý pobyt“.

               Právnym základom tohto návrhu je článok 77 ods. 2 písm. a) Zmluvy o fungovaní Európskej únie (ZFEÚ) v spojení s jej článkom 218.

               Únia nemá právomoc meniť dohody o zrušení vízovej povinnosti, ktoré by zaväzovali štyri krajiny, ktoré sú pridružené k vykonávaniu schengenského acquis vrátane spoločnej vízovej politiky. S cieľom zabezpečiť harmonizovaný prístup a vykonávanie ustanovení týkajúcich sa dĺžky povoleného pobytu v schengenskom priestore je v dohode zahrnuté spoločné vyhlásenie, v ktorom sa konštatuje, že je žiaduce, aby Barbados na jednej strane a Island, Lichtenštajnsko, Nórsko a Švajčiarsko na strane druhej zodpovedajúcim spôsobom upravili svoje existujúce bilaterálne dohody o zrušení vízovej povinnosti.

               •Subsidiarita (v prípade inej ako výlučnej právomoci)

               Ak je jednou zo zmluvných strán medzinárodnej dohody Európska únia, akékoľvek zmeny takejto dohody nemôžu právne implementovať členské štáty samy. Dohodu o zrušení víz s Barbadosom uzavrela Európska únia. Preto je potrebné opatrenie na úrovni Únie.

               Uzavretie dohôd o zrušení vízovej povinnosti členskými štátmi by okrem toho ovplyvnilo acquis Únie v oblasti víz (článok 3 ods. 2 ZFEÚ).

               •Proporcionalita

               Predkladaný návrh neprekračuje rámec toho, čo je nevyhnutné na dosiahnutie sledovaného cieľa, ktorým je zmena existujúcej dohody o zrušení víz medzi Barbadosom a Úniou.

               3.VPLYV NA ROZPOČET

               Tento návrh so sebou neprináša dodatočné náklady pre rozpočet EÚ.

               4. VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU

               •Konzultácie so zainteresovanými stranami

               Rada 9. októbra 2014 prijala smernice na rokovania, ktorými poverila Komisiu začať rokovania s Barbadosom o zmene dohody o zrušení víz medzi oboma stranami. Členské štáty boli informované o pokroku rokovaní na zasadnutiach pracovnej skupiny pre víza.

               5.ĎALŠIE PRVKY

               •Výsledok rokovaní

                  Komisia sa domnieva, že ciele stanovené Radou v smerniciach na rokovania boli dosiahnuté a že návrh dohody je pre Úniu prijateľný.

                  Konečný obsah dohody možno zhrnúť takto:

                  a) Trvanie pobytu

                  Dohoda umožňuje občanom Európskej únie a občanom Barbadosu cestovať na územie druhej zmluvnej strany bez potreby víz, a to na maximálne obdobie 90 dní v rámci akéhokoľvek 180-dňového obdobia (namiesto maximálneho obdobia troch mesiacov počas šiestich mesiacov odo dňa prvého vstupu). Toto nové vymedzenie sa uplatňuje v celej Dohode medzi Európskou úniou a Barbadosom o zrušení víz pri krátkodobých pobytoch.

                  b) Záverečné ustanovenia – pozastavenie uplatňovania dohody (článok 8 ods. 4)

               Dohodou sa upravuje posledná veta článku 8 ods. 4 takto: „Zmluvná strana, ktorá pozastavila uplatňovanie tejto dohody, okamžite informuje druhú zmluvnú stranu o tom, že dôvody na pozastavenie pominuli, a pozastavenie zruší.“ Doplnením slov „a pozastavenie zruší“ do súčasného znenia sa v zmenenej dohode objasní, že pozastavenie zrušenia víz treba zrušiť, ak dôvody, ktoré k nemu viedli, už pominuli. Touto zmenou sa zosúlaďuje znenie dohody o zrušení víz s Barbadosom so všetkými ostatnými dohodami o zrušení vízovej povinnosti, ktoré Únia podpísala v rokoch 2015 a 2016. Dňa 14. júna 2016 sa táto zmena prekonzultovala s pracovnou skupinou pre víza a žiadny členský štát nevzniesol námietky.

                  c) Nahradenie výrazu „Spoločenstvo“ výrazom „Únia“ v príslušnom gramatickom tvare

                  Od nadobudnutia platnosti Lisabonskej zmluvy 1. decembra 2009 má konsolidovanú právnu subjektivitu jedine Európska únia. „Európske spoločenstvo“ je však stále zmluvnou stranou medzinárodných dohôd, ktoré nadobudli platnosť pred nadobudnutím platnosti Lisabonskej zmluvy, ako je to v prípade Dohody medzi Európskym spoločenstvom a Barbadosom o zrušení víz pri krátkodobých pobytoch. Pozmeňujúcou dohodou sa preto nahrádza výraz „Spoločenstvo“ výrazom „Únia“ v príslušnom gramatickom tvare, a to v rámci celej dohody o zrušení víz.

                  d) Spoločné vyhlásenia

                  K dohode sú pripojené dve spoločné vyhlásenia:

                  – týkajúce sa výkladu obdobia 90 dní v rámci akéhokoľvek 180-dňového obdobia a

                  – týkajúce sa Islandu, Nórska, Švajčiarska a Lichtenštajnska.

                  e) Nadobudnutie platnosti

                  Táto dohoda nadobudne platnosť prvým dňom šiesteho mesiaca nasledujúceho po dni, keď posledná zmluvná strana oznámi druhej zmluvnej strane ukončenie ratifikačných postupov. Na to, aby sa zabezpečila právna istota a aby sa cestujúcim umožnilo porozumieť právnej úprave a dodržiavať ju, je potrebné dostatočne dlhé prechodné obdobie. Toto šesťmesačné obdobie po ukončení ratifikácie dohody umožní cestujúcim, aby dokončili krátkodobé pobyty, ktoré sa stále počítajú výlučne podľa starého vymedzenia, pred tým, ako nadobudne platnosť nové vymedzenie krátkodobého pobytu a jeho spätne orientované 180-dňové referenčné obdobie.

                  Pozmeňujúcou dohodou sa nemenia žiadne ďalšie ustanovenia existujúcej Dohody medzi Európskym spoločenstvom a Barbadosom o zrušení víz pri krátkodobých pobytoch, a to ani ustanovenia o územnej pôsobnosti.

               6.ZÁVER

               Na základe uvedených výsledkov Komisia navrhuje, aby Rada rozhodla o podpise dohody v mene Únie a poverila predsedu Rady, aby určil osobu(-y) riadne splnomocnenú(-é) podpísať dohodu v mene Únie.

               2017/0180 (NLE)

               Návrh

               ROZHODNUTIE RADY

               o podpise Dohody medzi Európskou úniou a Barbadosom, ktorou sa mení Dohoda medzi Európskym spoločenstvom a Barbadosom o zrušení víz pri krátkodobých pobytoch

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 77 ods. 2 písm. a) v spojení s jej článkom 218 ods. 5,

               so zreteľom na návrh Európskej komisie,

               keďže:

               (1)Rada svojím rozhodnutím z 30. novembra 2009 uzavrela Dohodu medzi Európskym spoločenstvom a Barbadosom o zrušení víz pri krátkodobých pobytoch. Dohoda umožňuje občanom Európskej únie a občanom Barbadosu cestovať na územie druhej zmluvnej strany bez potreby víz, a to „na maximálne obdobie troch mesiacov počas šiestich mesiacov“.

               (2)Nariadením Európskeho parlamentu a Rady (EÚ) č. 610/2013
                  17
                sa zaviedli horizontálne zmeny v acquis Únie v oblasti víz a hraníc a krátkodobý pobyt sa vymedzil ako maximálne obdobie 90 dní v rámci akéhokoľvek 180-dňového obdobia.

               (3)Je nevyhnutné, aby sa toto nové vymedzenie začlenilo do Dohody medzi Európskou úniou a Barbadosom o zrušení víz pri krátkodobých pobytoch a aby sa tak v plnej miere harmonizoval režim Únie týkajúci sa krátkodobých pobytov.

               (4)Rada prijala 9. októbra 2014 rozhodnutie, ktorým poverila Komisiu, aby začala rokovania o dohode, ktorou sa mení Dohoda medzi Európskym spoločenstvom a Barbadosom o zrušení víz pri krátkodobých pobytoch (ďalej len „dohoda“).

               (5)Rokovania s Barbadosom o dohode sa 8. februára 2017 úspešne skončili jej parafovaním, prostredníctvom výmeny listov, hlavnými vyjednávačmi Únie a Barbadosu.

               (6)Dohoda by sa mala podpísať v mene Únie a vyhlásenia pripojené k dohode by sa mali schváliť v mene Únie.

               (7)Toto rozhodnutie predstavuje vývoj ustanovení schengenského acquis, na ktorom sa Spojené kráľovstvo nezúčastňuje v súlade s rozhodnutím Rady 2000/365/ES
                  18
               . Spojené kráľovstvo sa preto nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu.

               (8)Toto rozhodnutie predstavuje vývoj ustanovení schengenského acquis, na ktorom sa Írsko nezúčastňuje v súlade s rozhodnutím Rady 2002/192/ES
                  19
               . Írsko sa preto nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu,

               PRIJALA TOTO ROZHODNUTIE:

               Článok 1

               Týmto sa v mene Únie schvaľuje podpis Dohody medzi Európskou úniou a Barbadosom, ktorou sa mení Dohoda medzi Európskym spoločenstvom a Barbadosom o zrušení víz pri krátkodobých pobytoch (ďalej len „dohoda“) s výhradou jej uzavretia.

               Text dohody je pripojený k tomuto rozhodnutiu.

               Článok 2

               Vyhlásenia pripojené k tomuto rozhodnutiu sa v mene Únie schvaľujú.

               Článok 3

               Týmto sa predseda Rady poveruje určiť osobu(-y) splnomocnenú(-é) podpísať dohodu v mene Únie.

               Článok 4

               Toto rozhodnutie nadobúda účinnosť dňom jeho prijatia.

               V Bruseli

                     Za Radu

                     predseda

                     (1)
                  Ú. v. EÚ L 182, 29.6.2013, s. 1.

                     (2)
                  Ú. v. ES L 239, 22.9.2000, s. 19.

                     (3)
                  Ú. v. EÚ L 105, 13.4.2006, s. 1.

                     (4)
                  Ú. v. EÚ L 243, 15.9.2009, s. 1.

                     (5)
                  Ú. v. ES L 81, 21.3.2001, s. 1.

                     (6)
                  Ú. v. EÚ L 169, 30.6.2009, s. 3.

                     (7)
                  Ú. v. EÚ L 169, 30.6.2009, s. 24.

                     (8)
                  Ú. v. EÚ L 169, 30.6.2009, s. 10.

                     (9)
                  S Brazíliou uzavrela Európska únia dve dohody. Jednu pre držiteľov bežných cestovných pasov (Ú. v. EÚ L 255, 21.9.2012, s. 4) a samostatnú dohodu pre držiteľov diplomatických, služobných a úradných pasov (Ú. v. EÚ L 66, 12.3.2011, s. 2).

                     (10)
                  Ú. v. EÚ L 169, 30.6.2009, s. 17.

                     (11)
                  Ú. v. EÚ L 169, 30.6.2009, s. 38.

                     (12)
                  Ú. v. EÚ L 169, 30.6.2009, s. 31.

                     (13)
                  Porovnaj „účel“ a „trvanie pobytu“ v dohodách.

                     (14)
                  COM(2014) 468 final.

                     (15)
                  Rozhodnutie Rady, ktorým sa Komisia poveruje začať rokovania o zmene dohôd o zrušení víz pri krátkodobých pobytoch uzavretých medzi Európskou úniou/Európskym spoločenstvom a Antiguou a Barbudou, Bahamským spoločenstvom, Barbadosom, Brazílskou federatívnou republikou, Maurícijskou republikou, Federáciou Svätého Krištofa a Nevisu a Seychelskou republikou, prijaté Radou 9. októbra 2014.

                     (16)
                  COM(2016) 194 final.

                     (17)
                  Nariadenie Európskeho parlamentu a Rady (EÚ) č. 610/2013 z 26. júna 2013, ktorým sa mení nariadenie Európskeho parlamentu a Rady (ES) č. 562/2006, ktorým sa ustanovuje kódex Spoločenstva o pravidlách upravujúcich pohyb osôb cez hranice (Kódex schengenských hraníc), Dohovor, ktorým sa vykonáva Schengenská dohoda, nariadenia Rady (ES) č. 1683/95 a (ES) č. 539/2001 a nariadenia Európskeho parlamentu a Rady (ES) č. 767/2008 a (ES) č. 810/2009 (Ú. v. EÚ L 182, 29.6.2013, s. 1).

                     (18)
                  Rozhodnutie Rady 2000/365/ES z 29. mája 2000, ktoré sa týka požiadavky Spojeného kráľovstva Veľkej Británie a Severného Írska zúčastňovať sa na niektorých ustanoveniach schengenského acquis (Ú. v. ES L 131, 1.6.2000, s. 43).

                     (19)
                  Rozhodnutie Rady 2002/192/ES z 28. februára 2002 o požiadavke Írska zúčastňovať sa na niektorých ustanoveniach schengenského acquis (Ú. v. ES L 64, 7.3.2002, s. 20).

    ---documentbreak---

               EURÓPSKA KOMISIA
            V Bruseli27. 7. 2017
            COM(2017) 403 final
            PRÍLOHA
            k
            návrhu rozhodnutia Rady
            o podpise Dohody medzi Európskou úniou a Barbadosom, ktorou sa mení Dohoda medzi Európskym spoločenstvom a Barbadosom o zrušení víz pri krátkodobých pobytoch

               PRÍLOHA

               k

               návrhu rozhodnutia Rady

               o podpise Dohody medzi Európskou úniou a Barbadosom, ktorou sa mení Dohoda medzi Európskym spoločenstvom a Barbadosom o zrušení víz pri krátkodobých pobytoch

               DOHODA

               medzi Európskou úniou a Barbadosom, ktorou sa mení Dohoda medzi Európskym spoločenstvom a Barbadosom o zrušení víz pri krátkodobých pobytoch

               EURÓPSKA ÚNIA

               na jednej strane a

               BARBADOS

               na strane druhej,

               ďalej spoločne len „zmluvné strany“,

               SO ZRETEĽOM na Dohodu medzi Európskym spoločenstvom a Barbadosom o zrušení víz pri krátkodobých pobytoch (ďalej len „dohoda“), ktorá nadobudla platnosť 1. marca 2010,

               OPÄTOVNE POTVRDZUJÚC význam uľahčovania medziľudských kontaktov,

               BERÚC NA VEDOMIE, že dohoda funguje k spokojnosti občanov zmluvných strán,

               ZOHĽADŇUJÚC, že vymedzenie krátkodobého pobytu stanovené v dohode (tri mesiace počas šesťmesačného obdobia odo dňa prvého vstupu) nie je dostatočne presné, a konkrétne, že pojem „deň prvého vstupu“ môže viesť k nejasnostiam a otázkam,

               MAJÚC NA PAMÄTI, že nariadením (EÚ) č. 610/2013 z 26. júna 2013 sa zaviedli horizontálne zmeny v acquis Únie v oblasti „vnútorných“ víz a hraníc a krátkodobý pobyt sa v ňom vymedzil ako „obdobie 90 dní v rámci akéhokoľvek 180-dňového obdobia“,

               ZOHĽADŇUJÚC, že systém vstup/výstup, ktorý Európska únia zavedie, si vyžaduje jednotné a jednoznačné vymedzenie krátkodobého pobytu uplatniteľné na všetkých štátnych príslušníkov tretích krajín,

               ŽELAJÚC SI, aby sa zabezpečilo plynulé vybavovanie cestujúcich na hraničných priechodoch zmluvných strán,

               OPÄTOVNE POTVRDZUJÚC, že dohoda sa vzťahuje na občanov všetkých členských štátov Európskej únie s výnimkou Spojeného kráľovstva a Írska,

               ZOHĽADŇUJÚC Protokol o postavení Spojeného kráľovstva a Írska s ohľadom na priestor slobody, bezpečnosti a spravodlivosti a Protokol o schengenskom acquis začlenenom do rámca Európskej únie, ktoré sú pripojené k Zmluve o Európskej únii a Zmluve o fungovaní Európskej únie, a potvrdzujúc, že ustanovenia tejto dohody sa nevzťahujú na Spojené kráľovstvo a Írsko,

               SA DOHODLI TAKTO:

               Článok 1

               Dohoda sa mení v súlade s ustanoveniami tohto článku:

               1.V názve a v článku 3 ods. 5, článku 6 ods. 1 a článku 8 ods. 7 sa slovo „Spoločenstvo“ nahrádza slovom „Únia“ v príslušnom gramatickom tvare.

               2.V článku 1 sa slová „troch mesiacov počas šiestich mesiacov“ nahrádzajú slovami „90 dní v rámci akéhokoľvek 180-dňového obdobia“.

               3.Článok 4 ods. 1 sa nahrádza takto:

               „Občania Európskej únie sa môžu zdržiavať na území Barbadosu maximálne 90 dní v rámci akéhokoľvek 180-dňového obdobia.“

               4.Článok 4 ods. 2 sa nahrádza takto:

               „Občania Barbadosu sa môžu zdržiavať na území členských štátov plne uplatňujúcich schengenské acquis maximálne 90 dní v rámci akéhokoľvek 180-dňového obdobia. Toto obdobie sa vypočíta bez ohľadu na akýkoľvek pobyt v členskom štáte, ktorý ešte v plnom rozsahu neuplatňuje schengenské acquis.

               Občania Barbadosu sa môžu zdržiavať na území každého členského štátu, ktorý ešte v plnom rozsahu neuplatňuje schengenské acquis, maximálne 90 dní v rámci akéhokoľvek 180-dňového obdobia bez ohľadu na obdobie pobytu vypočítané pre územie členských štátov plne uplatňujúcich schengenské acquis.“

               5.V článku 4 ods. 3 sa slová „tri mesiace“ nahrádzajú slovami „90 dní“ a slovo „Spoločenstva“ sa nahrádza slovom „Únie“.

               6.Posledná veta článku 8 ods. 4 sa nahrádza takto:

               „Zmluvná strana, ktorá pozastavila uplatňovanie tejto dohody, okamžite informuje druhú zmluvnú stranu o tom, že dôvody na pozastavenie pominuli, a pozastavenie zruší.“

               Článok 2

               Zmluvné strany ratifikujú alebo schvália túto dohodu v súlade so svojimi príslušnými postupmi a dohoda nadobudne platnosť prvým dňom šiesteho mesiaca nasledujúceho po dni, keď posledná zmluvná strana oznámi druhej zmluvnej strane, že ukončila uvedené postupy.

               V […], [deň] [mesiac] dvetisíc sedemnásť v dvoch vyhotoveniach v anglickom, bulharskom, českom, dánskom, estónskom, fínskom, francúzskom, gréckom, holandskom, chorvátskom, litovskom, lotyšskom, maďarskom, maltskom, nemeckom, poľskom, portugalskom, rumunskom, slovenskom, slovinskom, španielskom, švédskom a talianskom jazyku, pričom všetky znenia sú rovnako autentické.

               Za Európsku úniu

               Za Barbados

               SPOLOČNÉ VYHLÁSENIE TÝKAJÚCE SA ISLANDU, NÓRSKA, ŠVAJČIARSKA A LICHTENŠTAJNSKA

               Je žiaduce, aby orgány Nórska, Islandu, Švajčiarska, Lichtenštajnska na jednej strane a Barbadosu na strane druhej bezodkladne zmenili existujúce bilaterálne dohody o zrušení víz pri krátkodobých pobytoch v súlade s podmienkami tejto dohody.

               Spoločné vyhlásenie týkajúce sa výkladu obdobia 90 dní v rámci akéhokoľvek 180-dňového obdobia

               Zmluvné strany sa dohodli, že obdobie maximálne 90 dní v rámci akéhokoľvek 180-dňového obdobia, stanovené v článku 4 tejto dohody, znamená buď nepretržitý pobyt, alebo niekoľko za sebou nasledujúcich pobytov, ktoré v rámci akéhokoľvek 180-dňového obdobia netrvajú spolu dlhšie ako 90 dní.

               Pojem „akékoľvek“ znamená, že sa uplatňuje pohyblivé 180-dňové referenčné obdobie, v rámci ktorého sa spätne započítava každý deň pobytu počas obdobia posledných 180 dní s cieľom overiť, či je požiadavka týkajúca sa 90 dní v rámci akéhokoľvek 180-dňového obdobia naďalej splnená. Okrem iného to znamená, že neprítomnosťou počas neprerušeného obdobia 90 dní vzniká nárok na nový pobyt v dĺžke maximálne 90 dní.

               ________


Dôležité právne oznámenie

|

52005PC0697

Návrh rozhodnutie Rady ktorým sa Španielskemu kráľovstvu povoľuje uplatňovať opatrenie odchylne od článku 11 časť A ods. 1 a článku 28e šiestej smernice Rady (77/388/EHS) o zosúladení právnych predpisov členských štátov týkajúcich sa daní z obratu.  /* KOM/2005/0697 v konečnom znení */

	[pic] | KOMISIA EURÓPSKYCH SPOLOČENSTIEV |Brusel, 23.12.2005KOM(2005) 697 v konečnom zneníNávrhROZHODNUTIE RADYktorým sa Španielskemu kráľovstvu povoľuje uplatňovať opatrenie odchylne od článku 11 časť A ods. 1 a článku 28e šiestej smernice Rady (77/388/EHS) o zosúladení právnych predpisov členských štátov týkajúcich sa daní z obratu.(predložený Komisiou)ODÔVODNENIEKONTEXT NÁVRHU |110 | Dôvody a ciele návrhu Podľa článku 27 ods. 1 šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu – spoločný systém dane z pridanej hodnoty: jednotný základ jej stanovenia, môže Rada, konajúc jednomyseľne na návrh Komisie, povoliť ktorémukoľvek členskému štátu uplatňovať osobitné opatrenia odchylne od tejto smernice s cieľom zjednodušiť postup pri vyrubovaní dane alebo zabrániť určitým druhom daňového úniku alebo vyhýbaniu sa daňovým povinnostiam. Listom doručeným na Generálny sekretariát Komisie požiadalo Španielske kráľovstvo o povolenie zaviesť opatrenia odchylne od článku 11 časť A ods. 1 smernice 77/388/EHS a následne potvrdilo Komisii, že žiadosť sa týka aj výnimky z článku 28e uvedenej smernice. V súlade s článkom 27 ods. 2 smernice 77/388/EHS informovala Komisia ostatné členské štáty o žiadosti predloženej Španielskom 7. októbra 2005. Komisia 10. októbra 2005 oznámila Španielsku, že dostala všetky informácie, ktoré považuje za potrebné na posúdenie žiadosti. |120 | Všeobecný kontext Článkom 11 časťou A ods.1 smernice 77/388/EHS sa stanovuje zdaniteľný základ dodávky tovaru alebo služieb, ktorým je „všetko, čo predstavuje protihodnotu, ktorú získal alebo získa dodávateľ od kupujúceho....“. Toto ustanovenie je spravidla postačujúce, ak ide len o obchodnú transakciu a ak medzi dodávateľom a kupujúcim neexistuje žiadne prepojenie, ktoré by ovplyvnilo hodnotu dodávky. Ak sú však strany zúčastnené na transakcii prepojené, existujú dôkazy, že niektoré dodávky sú zaťažené menšou daňou v dôsledku manipulácie s ich hodnotou. Ak má prepojený prijímateľ len obmedzený nárok na odpočet dane, zníži sa pri podhodnotení v porovnaní s normálnou trhovou hodnotou výška nevymožiteľnej vstupnej dane. S cieľom zabrániť daňovým stratám vyplývajúcim z takýchto zmien hodnôt požiadalo Španielsko o možnosť zmeny zdaniteľného základu v tých uvedených prípadoch, keď sa zdaniteľný základ výrazne líši od trhovej hodnoty a keď ide o dodávku medzi prepojenými osobami. Prepojené osoby sú na účely uplatňovania nového ocenenia objektívne definované a stanovené v španielskom zákone. Navrhuje sa, aby španielske daňové orgány mohli v prípade dodávok pri výpočte DPH uplatňovať trhovú hodnotu (definovanú v článku 11 časť A ods. 1) namiesto skutočne zaplatenej úhrady. Pravidlá oceňovania nadobudnutia tovaru vnútri Spoločenstva sú stanovené v článku 28e smernice 77/388/EHS, ktorým sa rozširujú ustanovenia článku 11 časť A na nadobudnutie tovaru vnútri Spoločenstva. S cieľom zabezpečiť, aby sa so všetkými dodávkami a nadobudnutím tovaru vnútri Spoločenstva zaobchádzalo rovnako, a aby nebolo jednoduché obchádzať protiopatrenia prostredníctvom prepojených osôb v iných členských štátoch, chce Španielsko včleniť nadobudnutie tovaru vnútri Spoločenstva do rozsahu pôsobnosti osobitného opatrenia. Navrhuje sa, aby sa osobitné opatrenie povolilo uplatňovať do 31. decembra 2009. Táto lehota umožní získať skúsenosti s opatrením a posúdiť prípadnú potrebu pokračovať v jeho uplatňovaní. Komisia však 16. marca 2005 predložila Rade dokument KOM(2005) 89. Ide o návrh smernice, ktorou sa mení a dopĺňa smernica 77/388/EHS, pokiaľ ide o určité opatrenia na zjednodušenie postupu pri účtovaní DPH a na pomoc v boji proti daňovému úniku a vyhýbaniu sa daňovým povinnostiam, a ktorou sa zrušujú určité rozhodnutia udeľujúce výnimky. Takzvaný „Návrh racionalizácie podľa článku 27“ obsahuje okrem iného právne predpisy pre oblasť, na ktorú sa vzťahuje požadované opatrenie. Navrhovaná výnimka preto stratí účinnosť nadobudnutím účinnosti opatrení pre túto oblasť, stanovených v smernici, ktorá je výsledkom návrhu racionalizácie. |130 | Existujúce ustanovenia v oblasti návrhu Podobné výnimky v súvislosti s článkom 11 časť A ods. 1 a s článkom 28e smernice 77/388/EHS boli udelené ostatným členským štátom. |141 | Súlad s inými politikami a cieľmi Únie Neuplatňuje sa. |KONZULTÁCIE SO ZÚčASTNENÝMI STRANAMI A HODNOTENIE DOSAHU |Konzultácie so zúčastnenými stranami |219 | Bez relevancie. |Získavanie a využívanie expertízy |229 | Externá expertíza nebola potrebná. |230 | Hodnotenie dosahu Návrh má pomôcť v boji proti vyhýbaniu sa plateniu DPH a daňovému úniku a preto má potenciálny pozitívny dosah, v neposlednom rade svojím účinkom na zaistenie súladu. Touto cestou sa vydali ostatné členské štáty a Španielsko považuje uvedené opatrenie za vhodné v boji proti daňovým stratám. Požadované opatrenie je v súlade aj s návrhom Komisie na obmedzenie počtu výnimiek z článku 27, uvedeným v KOM(2005) 89. |PRÁVNE PRVKY NÁVRHU |305 | Zhrnutie navrhovaných opatrení Povoliť Španielsku uplatňovať opatrenie odchylne od článku 11 časť A ods. 1 a 28e šiestej smernice Rady 77/388/EHS, aby sa mohol prepočítať zdaniteľný základ pri dodávkach tovaru a služieb, ako aj pri nadobudnutí tovaru vnútri Spoločenstva v určitých prípadoch, keď je hodnota výrazne nižšia ako trhová hodnota, keď sú strany prepojené a keď má prijímateľ obmedzené právo na odpočet dane. Hodnota sa môže považovať za trhovú hodnotu dodávky podľa definície v článku 11 časť A ods. 1 písm. d) šiestej smernice. |310 | Právny základ Článok 27 ods. 1 šiestej smernice Rady 77/388/EHS zo 17. mája 1977 (v znení zmien a doplnení) o zosúladení právnych predpisov členských štátov týkajúcich sa daní z obratu – spoločný systém dane z pridanej hodnoty: jednotný základ jej stanovenia. |329 | Zásada subsidiarity Návrh spadá do výlučnej právomoci Spoločenstva. Zásada subsidiarity sa preto neuplatňuje. |Zásada proporcionality Návrh je v súlade so zásadou proporcionality z nasledujúceho (-ich) dôvodu (-ov): |331 | Toto rozhodnutie sa týka udelenia povolenia členskému štátu výnimku na základe jeho vlastnej žiadosti a neukladá žiadnu povinnosť. |332 | Vzhľadom na obmedzený rozsah pôsobnosti výnimky je osobitné opatrenie úmerné sledovanému cieľu. |Výber nástrojov |341 | Navrhované nástroje: iné. |342 | Iné prostriedky by neboli primerané z tohto (týchto) dôvodu(-ov): Podľa článku 27 šiestej smernice Rady 77/388/EHS o zosúladení právnych predpisov členských štátov týkajúcich sa daní z obratu, výnimku zo spoločných pravidiel DPH je možné udeliť len na základe oprávnenia Rady, ktorá koná jednomyseľne na návrh Komisie. Rozhodnutie Rady je jediný primeraný nástroj, keďže môže byť určené jednému členskému štátu. |VPLYV NA ROZPOčET |409 | Návrh nemá žiadny vplyv na rozpočet Spoločenstva. |DODATOčNÉ INFORMÁCIE |Preskúmanie/revízia/doložka o platnosti |533 | Návrh zahŕňa doložku o platnosti. |E-4906 |1.  NávrhROZHODNUTIE RADYktorým sa Španielskemu kráľovstvu povoľuje uplatňovať opatrenie odchylne od článku 11 časť A ods. 1 a článku 28e šiestej smernice Rady (77/388/EHS) o zosúladení právnych predpisov členských štátov týkajúcich sa daní z obratu.(Iba znenie v španielskom jazyku je autentické)RADA EURÓPSKEJ ÚNIE,so zreteľom na Zmluvu o založení Európskeho spoločenstva,so zreteľom na šiestu smernicu Rady (77/388/EHS) zo 17. mája 1977 o zosúladení právnych predpisov členských štátov týkajúcich sa daní z obratu – spoločný systém dane z pridanej hodnoty; jednotný základ jej stanovenia[1], a najmä na jej článok 27,so zreteľom na návrh Komisie[2],keďže:(1) Podľa článku 27 ods. 1 smernice 77/388/EHS môže Rada, konajúc jednomyseľne na návrh Komisie, povoliť ktorémukoľvek členskému štátu uplatňovať osobitné opatrenia odchylne od tejto smernice s cieľom zjednodušiť postup pri vyrubovaní dane alebo zabrániť určitým druhom daňových únikov alebo vyhýbaniu sa daňovým povinnostiam.(2) Listom z 21. júna 2005, ktorý bol na generálny sekretariát Komisie doručený 22. júla 2005 požiadalo Španielske kráľovstvo o povolenie zaviesť opatrenie odchylne od ustanovení smernice 77/388/EHS o zdaniteľnom základe na účely DPH.(3) V súlade s článkom 27 ods. 2 smernice 77/388/EHS informovala Komisia ostatné členské štáty listom z 7. októbra 2005 o žiadosti predloženej Španielskym kráľovstvom. Listom z 10. októbra 2005 Komisia oznámila Španielskemu kráľovstvu, že má všetky informácie, ktoré považuje za potrebné na posúdenie žiadosti.(4) Podľa článku 11 časť A ods. 1 písm. a) smernice 77/388/EHS zahŕňa zdaniteľný základ pri dodávke na účely dane z pridanej hodnoty (DPH) všetko, čo tvorí hodnotu úhrady zaplatenej za dodávku. Článkom 28e ods. 1 uvedenej smernice sa upravuje zdaniteľný základ nadobudnutia tovaru vnútri Spoločenstva odkazom na článok 11 časť A.(5) Cieľom výnimočného opatrenia je zabrániť daňovým stratám v dôsledku manipulácie so zdaniteľným základom tovaru a služieb a nadobudnutia tovaru vnútri Spoločenstva, ktoré podliehajú DPH, ak predávajúci účtuje zníženú cenu prepojenému kupujúcemu, ktorý nemá neobmedzené právo na odpočet dane.(6) Opatrenie má byť zamerané tak, aby sa uplatňovalo len v prípadoch daňových únikov alebo vyhýbania sa povinnostiam týkajúcim sa DPH a len vtedy, ak sú splnené určité podmienky. Opatrenie je preto úmerné sledovanému cieľu.(7) Podobné výnimky boli udelené iným členským štátom a ukázali sa byť účinným nástrojom v boji proti vyhýbaniu sa daňovým povinnostiam alebo proti daňovým únikom.(8) Výnimky podľa článku 27 smernice 77/388/EHS, ktoré bránia vyhýbaniu sa DPH v súvislosti so zdaniteľným základom pre dodávky medzi prepojenými stranami, sú zahrnuté v návrhu smernice Komisie zo 16. marca 2005 o racionalizácii niektorých výnimiek podľa tohto článku[3]. Je preto nevyhnutné obmedziť obdobie uplatňovania tejto výnimky, kým táto smernica nadobudne účinnosť.(9) Výnimka zaručí výšku DPH splatnej pri konečnej spotrebe a nebude mať žiadny nepriaznivý vplyv na vlastné zdroje Európskeho spoločenstva, pochádzajúce z DPH,PRIJALA TOTO ROZHODNUTIE:Článok 1Odchylne od článku 11 časť A odsek 1 písm. a) a článku 28e smernice 77/388/EHS sa týmto Španielskemu kráľovstvu povoľuje, aby bol zdaniteľný základ pre dodávky tovaru a služieb alebo pre nadobudnutia tovaru vnútri Spoločenstva rovnaký ako trhová hodnota podľa definície v článku 11 časť A ods. 1 písm. d) uvedenej smernice, ak je úhrada výrazne nižšia ako trhová hodnota a prijímateľ dodávky alebo v prípade nadobudnutia tovaru vnútri Spoločenstva nadobúdateľ nemá neobmedzené právo na odpočet dane podľa článku 17 smernice 77/388/EHS.Toto opatrenie sa môže uplatňovať len na boj proti vyhýbaniu sa daňovým povinnostiam a daňovým únikom a vtedy, ak úhradu, z ktorej by inak vychádzal zdaniteľný základ, ovplyvnili rodinné, riadiace, vlastnícke, finančné alebo právne prepojenia, ako ich vymedzujú vnútroštátne právne predpisy. Na tieto účely zahŕňajú právne prepojenia formálny vzťah medzi zamestnávateľom a zamestnancom.Článok 2Povolenie udelené podľa článku 1 stráca účinnosť dňom nadobudnutia účinnosti smernice o racionalizácii výnimiek podľa článku 27 smernice 77/388/EHS, ktoré bránia vyhýbaniu sa daňovým povinnostiam alebo úniku dane z pridanej hodnoty prostredníctvom ocenenia dodávok medzi prepojenými osobami, alebo 31. decembra 2009, podľa toho, ktorý prípad nastane skôr.Článok 3Toto rozhodnutie je určené Španielskemu kráľovstvu.V BruseliZa Radupredseda [1] Ú. v. ES L 145, 13.6.1977, s. 1, naposledy zmenená a doplnená smernicou 2004/66/ES(Ú. v. EÚ L 168, 1.5.2004, s. 35).[2] Ú. v. EÚ C […], […], s. […].[3] Ú. v. EÚ C 125, 24.5.2005, s. 12. KOM(2005) 89.


Dôležité právne oznámenie

|

52004PC0856

Návrh rozhodnutia Rady, ktorým sa Dánsko splnomocňuje na uplatňovanie opatrenia, ktorým sa ustanovuje výnimka z článku 14 ods. 1 písm. d) šiestej smernice 77/388/EHS o zosúladení právnych predpisov členských štátov týkajúcich sa daní z obratu  /* KOM/2004/0856 v konečnom znení */

	Brusel, 06.01.2005KOM(2004) 856 v konečnom zneníNávrhROZHODNUTIA RADY,ktorým sa Dánsko splnomocňuje na uplatňovanie opatrenia, ktorým sa ustanovuje výnimka z článku 14 ods. 1 písm. d) šiestej smernice 77/388/EHS o zosúladení právnych predpisov členských štátov týkajúcich sa daní z obratu(predložená Komisiou)ODÔVODNENIEDoporučeným listom na Generálny sekretariát Komisie 17. mája 2004 požiadali dánske orgány o splnomocnenie, podľa článku 27 smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu – spoločný systém dane z pridanej hodnoty: jednotný základ jej stanovenia[1] (ďalej len „šiesta smernica“), na zavedenie osobitných opatrení pre výnimku z článku 14 ods. 1 písm. d) smernice s cieľom zabrániť určitým druhom daňového úniku alebo vyhýbaniu sa daňovým povinnostiam.V súlade s článkom 27 ods. 2 šiestej smernice informovala Komisia listom 15.10.2004 ostatné členské štáty o žiadosti dánskej vlády a listom 19.10.2004 Komisia oznámila Dánsku, že má k dispozícii všetky informácie, ktoré považuje za nevyhnutné na posúdenie žiadosti.Článok 14 ods. 1 písm. d) smernice 77/388/EHS uvedenej smernice stanovuje, aby členské štáty oslobodili konečný dovoz tovaru určeného na oslobodenie od cla, okrem toho, ktorý je ustanovený v Spoločnom colnom sadzobníku. Smernicou 83/181/EHS[2] a najmä jej článkom 22, ktorým sa stanovuje, že tovar celkovej hodnoty nepresahujúci 10 eur je oslobodený pri vstupe, bol vykonaný článok 14 ods. 1 písm. d). Členské štáty môžu udeliť oslobodenie pre dovážaný tovar v celkovej hodnote viac ako 10 eur, ale nepresahujúcej 22 eur. Členské štáty však tiež môžu vylúčiť z tohto oslobodenia tovar, ktorý sa dováža zásielkovou poštou.V súčasnosti Dánsko oslobodilo od DPH dovoz malých zásielok obchodného charakteru mimo EÚ. Dánsky limit pre oslobodenie od DPH je 80 DKK (10 eur). Dánske orgány však zistili, že publikujúce spoločnosti presmerúvajú distribúciu určitých časopisov a periodík cez územia, ktoré nie sú zahrnuté v 6. DPH smernici. Podľa skúmania dánskych orgánov, sa počas prvých deviatich mesiacov v roku 2003 doviezlo asi 3,5 milióna týždenníkov a časopisov len z Alandských ostrovov, čo znamená odhadovanú stratu z príjmov pre štát asi 47 miliónov DKK (asi 6,2 milióna eur). Rizikom je, že strata z príjmov vzrastie, pokiaľ sa pravidlá DPH nezmenia a nedoplnia tak, aby sa zabránilo vyhýbaniu sa daňových povinnostiam. Straty Dánska na DPH z príjmov majú tiež negatívny vplyv na vlastné zdroje Spoločenstva.Od uvedenia smernice 83/181/EHS členské štáty nemajú možnosť neudeliť oslobodenie od dovozu na základe prvého pododseku článku 14 ods. 1 písm. d) 6. smernice a v žiadnom prípade nemôže dánska vláda určiť, či tento dovoz má vážny vplyv na podmienky hospodárskej súťaže. Žiadosť o výnimku sa týka len zásielok a prípadov, ktoré sa vzťahujú na systém vyhýbania sa daňovým povinnostiam a zámerom nie je vylúčiť celú zásielkovú poštu na základe článku 22 smernice 83/181/EHS.Preto sa javí, že predpokladaná výnimka z článku 14 ods. 1 písm. d) je v skutočnosti najvhodnejším riešením s prihliadnutím na špecifické okolnosti a osobitné vyhýbanie sa daňovým povinnostiam, ktorému je to určené. Výnimka vylučuje stratu DPH.NávrhROZHODNUTIA RADY,ktorým sa Dánsko splnomocňuje na uplatňovanie opatrenia, ktorým sa ustanovuje výnimka z článku 14 ods. 1 písm. d) šiestej smernice 77/388/EHS o zosúladení právnych predpisov členských štátov týkajúcich sa daní z obratuRADA EURÓPSKEJ ÚNIE,so zreteľom na Zmluvu o založení Európskeho spoločenstva,so zreteľom na šiestu smernicu Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu - spoločný systém dane z pridanej hodnoty: jednotný základ jej stanovenia (1) a najmä na jej článok 27 ods. 1,so zreteľom na návrh Komisie[3],keďže:(1) Doporučeným listom na Generálny sekretariát Komisie zo 17. mája 2004 požiadali dánske orgány o splnomocnenie na zavedenie osobitných opatrení pre výnimku z článku 14 ods. 1 písm. d) smernice s cieľom zabrániť určitým druhom daňového úniku a vyhýbaniu sa daňovým povinnostiam. Ostatné členské štáty obdržali informáciu o žiadosti 15.10.2004.(2) Zámerom opatrenia o výnimke je vylúčiť, aby určité časopisy a periodiká dovážané do Dánska využívali výnimku podľa článku 14 ods. 1 písm. d) smernice a uplatňovali na ne DPH. Smernicou 83/181/EHS[4] a najmä jej článkom 22, ktorým sa stanovuje, že tovar celkovej hodnoty nepresahujúci 10 eur je oslobodený pri vstupe, bol vykonaný článok 14 ods. 1 písm. d). Členské štáty môžu udeliť oslobodenie pre dovážaný tovar v celkovej hodnote viac ako 10 eur, ale nepresahujúcej 22 eur. V súčasnosti Dánsko oslobodilo od DPH dovoz malých zásielok obchodného charakteru mimo EÚ. Dánsky limit pre oslobodenie od DPH je 80 DKK (10 eur).(3) Dánske orgány zistili, že niektoré publikujúce spoločnosti presmerúvajú distribúciu svojich publikácií na predplatiteľov v Dánsku cez územia, ktoré nie sú zahrnuté v 6. DPH smernici, so stratou na príjmoch pre Dánsko a následne s negatívnym vplyvom na vlastné zdroje Spoločenstva. Rizikom je, že strata z príjmov vzrastie, pokiaľ sa pravidlá DPH nezmenia a nedoplnia tak, aby sa zabránilo vyhýbaniu sa daňovým povinnostiam.(4) Od uvedenia smernice 83/181/EHS členské štáty nemajú možnosť neudeliť oslobodenie od dovozu na základe prvého pododseku článku 14 ods. 1 písm. d) 6. smernice. V žiadnom prípade nemôže dánska vláda určiť, či tento dovoz má vážny vplyv na podmienky hospodárskej súťaže. Okrem toho sa žiadosť o výnimku týka len zásielok a prípadov, ktoré sa vzťahujú na systém vyhýbania sa daňovým povinnostiam a jej zámerom nie je vylúčiť z výnimky celú zásielkovú poštu na základe článku 22 nariadenia 83/181/EHS. Preto sa javí, že predpokladaná výnimka z článku 14 ods. 1 písm. d) je v skutočnosti najvhodnejším riešením s prihliadnutím na špecifické okolnosti.(5) Výnimka vylučuje stratu DPH, a preto negatívne neovplyvní vlastné zdroje DPH Spoločenstva,PRIJALA TOTO ROZHODNUTIE:Článok 1Odchylne od článku 14 ods. 1 písm. d) smernice 77/388/EHS sa Dánsko splnomocňuje na uplatňovanie DPH na dovoz časopisov, periodík a podobných publikácií vytlačených v EÚ a zasielaných súkromným osobám v Dánsku.Článok 2Toto rozhodnutie sa uplatňuje od 31. decembra 2010.Článok 3Toto rozhodnutie je určené Dánsku.V BruseliZa Radupredseda [1] Ú. v. EÚ L 145, 13.6.1977, s. 1. Smernica naposledy zmenená a doplnená smernicou 2004/7/ES (Ú. v. EÚ L 27, 30.1.2004, s. 44).[2] Ú. v. EÚ C […], […], s. […].[3] Ú. v. EÚ C […], […], s. […].[4] Ú. v. EÚ C […], […], s. […].


               EURÓPSKA KOMISIA
            V Bruseli26. 1. 2017
            COM(2017) 45 final
            Návrh
            ROZHODNUTIE EURÓPSKEHO PARLAMENTU A RADY
            o mobilizácii Fondu solidarity Európskej únie na účely poskytnutia pomoci Spojenému kráľovstvu, Cypru a Portugalsku

               DÔVODOVÁ SPRÁVA

               Nariadenie Rady (EÚ, Euratom) č. 1311/2013 z 2. decembra 2013, ktorým sa ustanovuje viacročný finančný rámec na roky 2014 – 2020
                  1
               , a najmä jeho článok 10 umožňuje mobilizáciu Fondu solidarity Európskej únie v rámci ročného stropu vo výške 500 000 000 EUR (v cenách roku 2011) nad rámec príslušných okruhov finančného rámca.

               Podmienky oprávnenosti na finančné prostriedky z fondu sú uvedené v nariadení Rady (ES) č. 2012/2002, zmenenom nariadením Európskeho parlamentu a Rady (EÚ) č. 661/2014 z 15. mája 2014, ktorým sa zriaďuje Fond solidarity Európskej únie.

               Na základe žiadostí Spojeného kráľovstva, Cypru a Portugalska je výpočet výšky pomoci z fondu na základe odhadu celkových spôsobených škôd takýto:

                        Katastrofa

                        Celkové priame škody

                        (v mil. EUR)

                        Uplatnený strop pre regionálne živelné pohromy

                        (v mil. EUR)

                        Uplatnený strop pre veľké katastrofy

                        (v mil. EUR)

                        2,5 % celkových priamych škôd do výšky stropu pre veľké katastrofy

                        (v EUR)

                        6 % celkových priamych škôd nad stropom pre veľké katastrofy

                        (v EUR)

                        Celková výška navrhovanej pomoci

                        (v EUR)

                        Spojené kráľovstvo – záplavy v roku 2016 (regionálna živelná pohroma)

                        2 412,042

                        626,764

                        neuvádza sa

                        60 301 050

                        –

                        60 301 050

                        Cyprus – sucho a požiare v roku 2016 (veľká katastrofa)

                        180,803

                        neuvádza sa

                        101,412

                        2 535 300

                        4 763 460

                        7 298 760

                        Portugalsko – požiare na Madeire v roku 2016 (regionálna živelná pohroma)

                        157,000

                        40,850

                        neuvádza sa

                        3 925 000

                        –

                        3 925 000

                        SPOLU

                        71 524 810

               Po posúdení predložených žiadostí
                  2
                a zohľadnení maximálnej možnej výšky príspevku z fondu, ako aj po zohľadnení možnosti prerozdelenia rozpočtových prostriedkov, Komisia navrhuje mobilizovať Fond solidarity Európskej únie v celkovej výške 71 524 810 EUR.

               Komisia predloží návrh opravného rozpočtu (NOR) s cieľom zahrnúť do rozpočtu na rok 2017 osobitné viazané a platobné rozpočtové prostriedky.

               V prípade, že sa nedosiahne dohoda, začne sa postup trialógu v súlade s bodom 11 Medziinštitucionálnej dohody z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení
                  3
               .

               Návrh

               ROZHODNUTIE EURÓPSKEHO PARLAMENTU A RADY

               o mobilizácii Fondu solidarity Európskej únie na účely poskytnutia pomoci Spojenému kráľovstvu, Cypru a Portugalsku

               EURÓPSKY PARLAMENT A RADA EURÓPSKEJ ÚNIE,

               so zreteľom na Zmluvu o fungovaní Európskej únie,

               so zreteľom na nariadenie Rady (ES) č. 2012/2002 z 11. novembra 2002, ktorým sa zriaďuje Fond solidarity Európskej únie
                  4
               , a najmä na jeho článok 4 ods. 3,

               so zreteľom na Medziinštitucionálnu dohodu z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení
                  5
               , a najmä na jej bod 11,

               so zreteľom na návrh Európskej komisie,

               keďže:

               (1)Cieľom Fondu solidarity Európskej únie (ďalej len „fond“) je umožniť Únii reagovať rýchlym, účinným a pružným spôsobom na núdzové situácie a prejaviť solidaritu s obyvateľstvom regiónov postihnutých živelnými pohromami.

               (2)Fond nemá prekročiť maximálnu ročnú sumu 500 000 000 EUR (v cenách roku 2011), ako je stanovené v článku 10 nariadenia Rady (EÚ, Euratom) č. 1311/2013
                  6
               .

               (3)Spojené kráľovstvo predložilo 26. februára 2016 žiadosť o mobilizáciu fondu po povodniach, ktoré postihli 11 regiónov
                  7
                v období od decembra 2015 do januára 2016. Orgány Spojeného kráľovstva vo svojej žiadosti zdôraznili, že posúdenie škôd je neúplné a že príslušné údaje sú iba predbežné. Súbor žiadosti bol finalizovaný 22. septembra 2016.

               (4)Cyprus predložil 5. septembra 2016 žiadosť o mobilizáciu fondu v nadväznosti na následky veľkého sucha, ktoré trvalo od októbra 2015, a na nekontrolované požiare z 18. a 19. júna 2016.

               (5)Portugalsko 21. septembra 2016 predložilo žiadosť o mobilizáciu fondu z dôvodu nekontrolovaných požiarov na ostrove Madeira medzi 8. a 13. augustom 2016.

               (6)Žiadosti Spojeného kráľovstva, Cypru a Portugalska spĺňajú podmienky na poskytnutie finančného príspevku z fondu, ako sa stanovuje v článku 4 nariadenia (ES) č. 2012/2002.

               (7)Fond by sa mal preto mobilizovať s cieľom poskytnúť finančný príspevok Spojenému kráľovstvu, Cypru a Portugalsku.

               (8)S cieľom minimalizovať čas potrebný na mobilizáciu fondu by sa toto rozhodnutie malo uplatňovať odo dňa jeho prijatia,

               PRIJALI TOTO ROZHODNUTIE:

               Článok 1

               V rámci všeobecného rozpočtu Únie na rozpočtový rok 2017 sa mobilizuje Fond solidarity Európskej únie s viazanými a platobnými rozpočtovými prostriedkami v tejto výške:

               a) suma 60 301 050 EUR sa poskytne na Spojenému kráľovstvu;

               b) suma 7 298 760 EUR sa poskytne na Cypru;

               c) suma 3 925 000 EUR sa poskytne na Portugalsku.

               Článok 2

               Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

               Uplatňuje sa od … [dátum prijatia]**.

               V Bruseli

                  Za Európsky parlament
                        Za Radu

                  predseda
                        predseda

                     (1)
                  Ú. v. EÚ L 347, 20.12.2013, s. 884.

                     (2)
                  Oznámenie Komisie C(2017) 124 z 13. 1. 2017 týkajúce sa Spojeného kráľovstva a oznámenie C(2017) 358 z 24. 1. 2017 týkajúce sa Cypru a Portugalska.

                     (3)
                  Ú. v. EÚ C 373, 20.12.2013, s. 1.

                     (4)
                  Ú. v. ES L 311, 14.11.2002, s. 3.

                     (5)
                  Ú. v. EÚ C 373, 20.12.2013, s. 1.

                     (6)
                  Nariadenie Rady (EÚ, Euratom) č. 1311/2013 z 2. decembra 2013, ktorým sa ustanovuje viacročný finančný rámec na roky 2014 – 2020 (Ú. v. EÚ L 347, 20.12.2013, s. 884).

                     (7)
                  UKC2-Northumberland, UKD1-Cumbria, UKD3-Great Manchester, UKD4-Lancashire, UKE2-North Yorkshire, UKE4-West Yorkshire, UKL1-West Wales and the Valleys, UKM2-Eastern Scotland,   UKM3-South Western Scotland, UKM5-North Eastern Scotland a UKN0-Northern Ireland.